stanford-oval/wikipedia huggingface dataset:
เฮนรี ฮัดสัน
พบอ่าวฮัดสัน

เฮนรี ฮัดสันเป็นนักเดินเรือชาวอังกฤษคนหนึ่ง เขาได้นำเรือไปสำรวจเส้นทางเรือไปอินเดียหรือจีนทางทิศตะวันตกดูว่า จะมีทางไปได้หรือไม่ ในปี ค.ศ. 1609 เขาได้แล่นเรือมาถึงฝั่งของอเมริกาเหนือที่เรียกว่า นิวยอร์กฮาร์เบอร์ (New York Harbor) เป็นการสำรวจในนามของฮอลันดา เมื่อเขาไปถึงก็ได้รับการต้อนรับเป็นอย่างดีจากอินเดียนแดงเผ่าหนึ่งซึ่งขึ้นมาถึงบนเรือและนำเอาใบยาสีเขียนมาเป็นของกำนัล อินเดียนแดงพวกนี้ ผู้หญิงนุ่งผ้าขนสัตว์ และสูบกล้องที่ทำด้วยทองแดง แต่ฮัดสันไม่ได้สนใจกับสิ่งเหล่านี้นัก เขากลับสนใจทางที่ทอดคดเคี้ยวเข้าไปในผืนแผ่นดินใหญ่ว่ามันจะเป็นเส้นทางที่ทะลุออกไปอีกด้านหนึ่งของทวีปได้หรือไม่ ดังนั้น เขาจึงแล่นเรือทวนน้ำขึ้นไปเป็นเวลา 17 วัน จึงเชื่อแน่ว่าเป็นแม่น้ำสายหนึ่งเท่านั้น ปีต่อมาอังกฤษได้ว่าจ้างให้ฮัดสันแสวงหาหนทางใหม่ ไปสู่โลกตะวันออกให้ได้ คราวนี้เขาจึงแล่นเรือขึ้นไปทางทิศเหนือ ทำให้เขาพบอ่าวใหญ่อ่าวหนึ่งทางตอนเหนือของแคนาดา และให้ชื่อว่าอ่าวฮัดสันตามชื่อของเขา และก่อนที่เขาจะล่องเรือออกจากอ่าวได้ก็เป็นฤดูหนาว น้ำในอ่าวจับแข็งทำให้นำเรือแล่นออกมาไม่ได้ ทั้งเขาและลูกเรือจึงติดทะเลน้ำแข็งอยู่ตลอดฤดูหนาว ได้รับความอดอยากเป็นอย่างมาก เมื่อถึงฤดูใบไม้ผลิ น้ำทะเลไม่เกาะตัวแข็งอีกต่อไปแล้ว ฮัดสันจะเริ่มเดินทางสำรวจต่อไปอีก แต่การเลี้ยงดูลูกเรือขาดแคลนมาก พวกลูกเรือจึงไม่ยอมเดินทางต่อไป พวกเขาเหล่านั้นได้ก่อการขบถยึดเรือได้ และจับฮัดสันกับคนป่วยทำงานไม่ได้ลงเรือลำเล็ก ปล่อยให้ลอยไปตามยถากรรมในทะเลลึก หลายเดือนต่อมาพวกขบถก็นำเรือกลับอังกฤษ แต่เมื่อความรั่วขึ้นมาว่า พวกนั้นจับฮัดสันกับคนป่วยลอยทะเล ก็ถูกเจ้าหน้าที่จับกุมฟ้องร้องติดตารางตาม ๆ กัน แม่น้ำและอ่าวที่ฮัดสันได้ไปสำรวจก็ได้รับชื่อเพื่อเป็นเกียรติแก่เขา เขาเป็นผู้นำให้ฮอลันดามีกรรมสิทธิ์เหนือดินแดนบางส่วนของอเมริกาตอนเหนือ แต่สำหรับตัวเขาเองไม่ได้รับผลดีตอบแทนเลยเพราะหลังจากถูกจับลงเรือลอยทะเลแล้ว ข่าวคราวของเขาก็เงียบหายไปท่ามกลางหิมะ น้ำ และหมอกของมหาสมุทรอาร์กติก
การเดินทางครั้งสุดท้ายของเฮนรี ฮัดสัน
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2

| เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2 |
| --- | --- |
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2
เกิด: 3 กุมภาพันธ์ ค.ศ. 1392 
อสัญกรรม: 22 พฤษภาคม ค.ศ. 1455 
บรรดาศักดิ์: ขุนนางและนายทหารฝ่ายแลงคาสเตอร์
คู่สมรส: เอเลเนอร์ เพอร์ซีย์ เคานเตสแห่งนอร์ทธัมเบอร์แลนด์
บุตร: บางคน เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3 ทอมัส เพอร์ซีย์ บารอนแห่งเอเกรมอนท์ที่ 1 เลดี้แคทเธอริน เพอร์ซีย์ ราล์ฟ เพอร์ซีย์ วิลเลียม เพอร์ซีย์
ขุนนางอังกฤษ - กษัตริย์อังกฤษ - ชาวอังกฤษ
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2 (อังกฤษ: Henry Percy, 2nd Earl of Northumberland) (3 กุมภาพันธ์ ค.ศ. 1392 - 22 พฤษภาคม ค.ศ. 1455) เฮนรี เพอร์ซีย์เป็นขุนนางชาวอังกฤษที่เป็นบุตรของเฮนรี “ฮอทเสปอร์” เพอร์ซีย์และเอลิสซาเบธ เดอ มอร์ติเมอร์ (Elizabeth de Mortimer) บุตรีของเอ็ดมันด์ มอร์ติเมอร์ เอิร์ลแห่งมาร์ชที่ 3 (Edmund Mortimer, 3rd Earl of March) และ ฟิลลิปปา แพลนทาเจเน็ท เคานเทสแห่งอัลสเตอร์ที่ 5
เฮนรี เพอร์ซีย์ได้รับการฟื้นฟูกลับมาในราชสำนักในปี ค.ศ. 1416 โดย สมเด็จพระเจ้าเฮนรีที่ 5 โดยได้รับอสังหาริมทรัพย์ของเอิร์ลแห่งนอร์ทธัมเบอร์แลนด์ที่ 1 คืนและก่อตั้งอาณาจักรเอิร์ลของตนเองใหม่
เชื่อกันว่าเฮนรี เพอร์ซีย์มีความจงรักภักดีต่อสมเด็จพระเจ้าเฮนรีที่ 5 จนกระทั่งเสด็จสวรรคตเมื่อวันที่ 31 สิงหาคม ค.ศ. 1422 เมื่อพระราชโอรสผู้มีพระชนมายุเพียงพรรษาเดียวขึ้นครองราชย์เป็นสมเด็จพระเจ้าเฮนรีที่ 6 เฮนรี เพอร์ซีย์ก็ได้เป็นสมาชิกในสภาผู้สำเร็จราชการแทนพระองค์ในต้นรัชสมัย
ต่อมาเพอร์ซีย์ก็มีส่วนร่วมในสงครามดอกกุหลาบซึ่งทำให้สถานะการณ์ของเพอร์ซีย์ค่อนข้างลำบากเพราะเพอร์ซีย์มีความภักดีต่อราชวงศ์แลงคาสเตอร์ แต่แอนน์ เดอ มอร์ติเมอร์ (Anne Mortimer) ผู้เป็นลูกพี่ลูกน้องและลูกชายริชาร์ด แพลนทาเจเน็ท ดยุคแห่งยอร์คที่ 3เป็นประมุขของราชวงศ์ยอร์ค เมื่อวันที่ 22 พฤษภาคม ค.ศ. 1455 เพอร์ซีย์ก็ต่อสู้ทางฝ่ายแลงคาสเตอร์ในยุทธการเซนต์อัลบันส์ครั้งที่ 1 ซึ่งเป็นยุทธการแรกของสงครามดอกกุหลาบ และเสียชีวิตในยุทธการ
การสมรสและบุตร

เพอร์ซีย์แต่งงานกับเลดี้เอเลเนอร์ เนวิลล์บุตรีของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) กับภรรยาคนที่สองโจน โบฟอร์ท ผู้เป็นพี่น้องกับริชาร์ด เนวิลล์ เอิร์ลแห่งซอลสบรีที่ 5 และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3.
เพอร์ซีย์และเอเลเนอร์มีลูกด้วยกันสิบคนบางคนก็ได้แก่:
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3 (25 กรกฎาคม ค.ศ. 1421 - 29 มีนาคม ค.ศ. 1461ในยุทธการโทว์ทัน)
เลดี้แคทเธอริน เพอร์ซีย์ สมรสกับเอ็ดมันด์ เกรย์ เอิร์ลแห่งเค้นท์ที่ 1
ทอมัส เพอร์ซีย์ บารอนแห่งเอเกรมอนท์ที่ 1 (29 พฤศจิกายน ค.ศ. 1422 - 10 กรกฎาคม ค.ศ. 1460ในยุทธการนอร์ทแธมตัน)
เซอร์ราล์ฟ เพอร์ซีย์ (เสียชีวิต 25 April ค.ศ. 1464ในยุทธการเฮ็ดจลีย์มัวร์)
วิลเลียม เพอร์ซีย์
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
เหวย์ถง

| เหวย์ถง |
| --- | --- |
เกิด:  (1992-08-02) 2 สิงหาคม ค.ศ. 1992 (32 ปี) คง ยี มณฑลฝูเจี้ยน ประเทศจีน
คู่สมรส: ไม่มี
อาชีพ: นางแบบ, นักแสดง
สังกัด: อู๋ชูช่างเพี่ยน
เหวย์ถง (จีน: 韋彤; อังกฤษ: Waye) เป็นนางแบบฮ่องกงวัยสาว ซึ่งมีชื่อเดิมคือ เจียงอี๋ (江怡) และได้เปลี่ยนชื่อเป็นเหวย์ถงในเดือนกันยายน ค.ศ. 2011 เธอได้ศึกษาในสายศิลปศาสตร์ในโรงเรียนมัธยม และได้รับการตรวจสอบรับรองคุณภาพการศึกษาจากฮ่องกงที่ระดับ 12 พอยท์ รวมถึงเคยอาสาเป็นช่างแต่งหน้าในเวลาต่อมา
รายการโทรทัศน์

ค.ศ. 2010: ทีวีบีแอดจียูอีสู
ค.ศ. 2010: โจวโม่เป้าจีหวัง
กิจกรรม

ออดิชันซูเปอร์ไอดอลแอดเกมวันแชมเปี้ยน
ภาพยนตร์

แมรีแอจวิธอะแลร์ (ค.ศ. 2010)
เม็นซัดเดนลี่อินเลิฟ (ค.ศ. 2011)
ซัมเมอร์เลิฟเลิฟ (ค.ศ. 2011)
หลั่นไคฟง (ค.ศ. 2011)
ฮ่องกงโกสท์สตอรี่ส์ (ค.ศ. 2011)
อัลบั้มภาพ

ค.ศ. 2010 เกิลส์ลุคบุ๊คส์ ฉบับที่ 2
มิวสิกวิดีโอ

เกมวัน เมิ่งห้วนกู่หลงออนไลน์ ธีมซอง "หว่อจิ่วซื่อยิงฉง" เอ็มทีวี
โบร 5 รู๋กั่วอ้ายเหิ่นเจี่ยนตัน เอ็มทีวี
แหล่งข้อมูลอื่น

เหวย์ถง ที่เฟซบุ๊ก
韋彤 Waye 新浪微博
LemonBeez forum เก็บถาวร 2013-05-27 ที่ เวย์แบ็กแมชชีน
韋彤 Waye Blog เก็บถาวร 2012-07-30 ที่ เวย์แบ็กแมชชีน
TVB@激優一族[ลิงก์เสีย]
เฮนรี โฮเวิร์ด เอิร์ลแห่งนอร์ทแธมพ์ตันที่ 1

| เฮนรี โฮเวิร์ด เอิร์ลแห่งนอร์ทแธมพ์ตันที่ 1 Henry Howard, 1st Earl of Northampton |
| --- | --- |
เฮนรี โฮเวิร์ด เอิร์ลแห่งนอร์ทแธมพ์ตันที่ 1
เกิด: 25 กุมภาพันธ์ ค.ศ. 1540
อสัญกรรม: 15 มิถุนายน ค.ศ. 1614
บรรดาศักดิ์: ขุนนางอังกฤษ
ขุนนางอังกฤษ - กษัตริย์อังกฤษ - ชาวอังกฤษ
เฮนรี โฮเวิร์ด เอิร์ลแห่งนอร์ทแธมพ์ตันที่ 1 (อังกฤษ: ’’Henry Howard, 1st Earl of Northampton’’; 25 กุมภาพันธ์ ค.ศ. 1540 - 15 มิถุนายน ค.ศ. 1614) เฮนรี โฮเวิร์ดเป็นขุนนางและข้าราชสำนักคนสำคัญชาวชาวอังกฤษ ผู้ที่ถูกต้องสงสัยว่าเป็นผู้นับถือคริสต์ศาสนานิกายโรมันคาทอลิกอย่างลับๆ จนตลอดชีวิต และในบางช่วงของชีวิตก็ประสบการไม่เป็นที่ทรงโปรดปรานจากพระมหากษัตริย์ ซึ่งทำให้ชื่อเสียงต้องได้รับความเสื่อมเสียเป็นอันมากตามไปด้วย เฮนรี โฮเวิร์ดผู้ที่เป็นที่รู้จักกันว่าเป็นผู้คงแก่เรียน, ผู้มีความรู้ทางศิลปวัฒนธรรม และ ผู้มีใจบุญสุนทาน เป็นผู้สร้างคฤหาสน์นอร์ทธัมเบอร์แลนด์ในกรุงลอนดอน และเป็นผู้ดูแลการก่อสร้างคฤหาสน์อันงดงามชื่อคฤหาสน์ออดลีย์เอนด์ นอกจากนั้นก็ยังเป็นผู้ก่อตั้งโรงพยาบาลอีกหลายแห่งด้วย ฟรานซิส เบคอนอ้างคำกล่าวสามคำของเฮนรี โฮเวิร์ดใน Apophthegms และกล่าวว่าเฮนรี โฮเวิร์ดเป็น "ที่ปรึกษาราชการผู้ที่เป็นผู้มีการศึกษาดีที่สุดในราชอาณาจักร ผู้ที่ถวาย ความก้าวหน้าทางการศึกษา แด่พระมหากษัตริย์" เฮนรี โฮเวิร์ดมาเสียชีวิตก่อนที่จะต้องขึ้นศาลในข้อกล่าวหาว่ามีส่วนเกี่ยวข้องในการฆาตกรรมเซอร์ทอมัส โอเวอร์บรี
งานเขียน

Treatise of Natural and Moral Philosophy (ค.ศ. 1569; ต้นฉบับอยู่ที่หอสมุดบอดเลียน)
เอกสารสนับสนุนการเสกสมรสระหว่างสมเด็จพระราชินีนาถเอลิซาเบธที่ 1และดยุคแห่งอองชู (ค.ศ. 1580; Harleian MSS. 180)
A Defensative against the Poyson of supposed Prophecies (ค.ศ. 1583)
ข้อตอบโต้เอกสารประณามรัฐบาลที่ปกครองโดยสตรี (ค.ศ. 1589; Harleian Manuscript 7021)
Duello Foiled พิมพ์ใน Collection of Curious Discourses โดย ทอมัส เฮิร์น  (ค.ศ. 1775), ii.225
บทแปลคำแนะนำสุดท้ายแด่พระเจ้าฟิลิปที่ 2 แห่งสเปนจากสมเด็จพระจักรพรรดิคาร์ลที่ 5
บทเขียนทางศาสนา (Arundel Manuscripts 300)
แหล่งข้อมูลอื่น

Lord Henry Howard (1540-1614) : an Elizabethan Life[ลิงก์เสีย], by D.C. Andersson, D. S. Brewer, Woodbridge, Suffolk, 2009
Mercer Connections (PDF)[ลิงก์เสีย]
เหรียญฟีลดส์

| เหรียญฟีลดส์ |
| --- | --- |
ด้านหน้าของเหรียญฟีลดส์
รางวัลสำหรับ: ผลงานที่โดดเด่นในวิชาคณิตศาสตร์ อันเนื่องมาจากนักวิทยาศาสตร์รุ่นเยาว์
ประเทศ: แตกต่างกันไป
จัดโดย: สหภาพคณิตศาสตร์ระหว่างประเทศ (IMU)
รางวัล: 15,000 ดอลลาร์แคนาดา
รางวัลแรก: 1936; 88 ปีที่แล้ว (1936)
รางวัลสุดท้าย: ค.ศ. 2022 (2022)
เว็บไซต์: Mathunion.org
เหรียญฟีลดส์ (อังกฤษ: Fields Medal) เป็นรางวัลที่มอบให้แก่นักคณิตศาสตร์จำนวน 2-4 คน ที่มีอายุไม่เกิน 40 ปี ในการประชุมคณิตศาสตร์นานาชาติของสหภาพคณิตศาสตร์ระหว่างประเทศ (International Mathematics Union หรือ IMU) ซึ่งจัดขึ้นทุก ๆ 4 ปี รางวัลเหรียญฟีลดส์ได้รับการยอมรับในวงกว้างว่าเป็นรางวัลเกียรติยศสูงสุดสำหรับนักคณิตศาสตร์
รางวัลนี้มอบให้พร้อมกับเงินรางวัลเป็นจำนวน 15,000 ดอลลาร์แคนาดา (ตั้งแต่ปี 2006) เหรียญฟีลดส์ก่อตั้งโดยความประสงค์ของนักคณิตศาสตร์ชาวแคนาดา จอห์น ชาร์ลส์ ฟีลดส์ (John Charles Fields) มอบรางวัลครั้งแรกในปี 1936 แก่นักคณิตศาสตร์ชาวฟินแลนด์ชื่อ ลาร์ส อาห์ลฟอร์ (Lars Ahlfors) และนักคณิตศาสตร์ชาวอเมริกันชื่อ เจสส์ ดักลาส (Jesse Douglas) และจัดมอบทุก ๆ 4 ปีมาตั้งแต่ปี 1950 โดยมีจุดประสงค์เพื่อสนับสนุนและให้เกียรตินักวิจัยวัยหนุ่มสาวที่อุทิศตนเพื่องานด้านคณิตศาสตร์
ภาพรวม

เหรียญฟีลดส์ มักถูกเรียกว่าเป็น "รางวัลโนเบลสาขาคณิตศาสตร์" แต่การเรียกแบบนี้อาจไม่ถูกต้องนัก เนื่องจากเหรียญฟีลดส์จัดขึ้นทุกๆ 4 ปี อีกทั้งยังจำกัดอายุของผู้รับรางวัลไม่ให้เกิน 40 ปี ในวันที่ 1 มกราคมของปีที่มีการมอบรางวัล อีกทั้งยังมีเงินรางวัลที่มอบให้น้อยกว่าเงินรางวัลของรางวัลโนเบลอยู่มาก ประการสุดท้ายคือ เมื่อพิจารณาในส่วนปาฐกถาแล้ว เหรียญฟีลดส์มอบรางวัลให้แก่ผลงานทั้งหมด ไม่ใช่ผลงานบางส่วน
รางวัลหลักทางคณิตศาสตร์อื่นๆ เช่น รางวัลอาเบล (Abel Prize) หรือ รางวัลวูล์ฟสาขาคณิตศาสตร์ (Wolf Prize in Mathematics) มอบให้กับผลงานโดยรวม ซึ่งทำให้แตกต่างจากรางวัลโนเบล แม้ว่ารางวัลอาเบลจะมีเงินรางวัลมากเหมือนรางวัลโนเบลก็ตาม
รายชื่อผู้ได้รับรางวัล

ค.ศ. 2022: Hugo Duminil-Copin (ฝรั่งเศส), June Huh (สหรัฐอเมริกา), James Maynard (อังกฤษ), Maryna Viazovska (ยูเครน)
ค.ศ. 2018: Caucher Birkar (อิหร่าน), Alessio Figalli (อิตาลี), Peter Scholze (เยอรมนี), Akshay Venkatesh (อินเดีย/ออสเตรเลีย)
ค.ศ. 2014: Artur Avila (บราซิล), Manjul Bhargava (แคนาดา), Martin Hairer (ออสเตรีย), Maryam Mirzakhani (อิหร่าน)
ค.ศ. 2010: Elon Lindenstrauss (อิสราเอล), Ngô Bảo Châu (เวียดนาม), Stanislav Smirnov (รัสเซีย), Cédric Villani (ฝรั่งเศส)
ค.ศ. 2006: Andrei Okounkov (รัสเซีย), Grigori Perelman (รัสเซีย) (ปฏิเสธรางวัล), Terence Tao (ออสเตรเลีย), Wendelin Werner (ฝรั่งเศส)
ค.ศ. 2002: Laurent Lafforgue (ฝรั่งเศส), Vladimir Voevodsky (รัสเซีย)
ค.ศ. 1998: Richard Ewen Borcherds (สหราชอาณาจักร), William Timothy Gowers (สหราชอาณาจักร), Maxim Kontsevich (รัสเซีย), Curtis T. McMullen (สหรัฐอเมริกา)
ค.ศ. 1994: Efim Isakovich Zelmanov (รัสเซีย), Pierre-Louis Lions (ฝรั่งเศส), Jean Bourgain (เบลเยียม), Jean-Christophe Yoccoz (ฝรั่งเศส)
ค.ศ. 1990: Vladimir Drinfeld (สหภาพโซเวียต), Vaughan Frederick Randal Jones (นิวซีแลนด์), Shigefumi Mori (ญี่ปุ่น), Edward Witten (สหรัฐอเมริกา)
ค.ศ. 1986: Simon Donaldson (สหราชอาณาจักร), Gerd Faltings (เยอรมนีตะวันตก), Michael Freedman (สหรัฐอเมริกา)
ค.ศ. 1982: Alain Connes (ฝรั่งเศส), William Thurston (สหรัฐอเมริกา), Shing-Tung Yau (จีน/สหรัฐอเมริกา)
ค.ศ. 1978: Pierre Deligne (เบลเยียม), Charles Fefferman (สหรัฐอเมริกา), Grigory Margulis (สหภาพโซเวียต), Daniel Quillen (สหรัฐอเมริกา)
ค.ศ. 1974: Enrico Bombieri (อิตาลี), David Mumford (สหรัฐอเมริกา)
ค.ศ. 1970: Alan Baker (สหราชอาณาจักร), Heisuke Hironaka (ญี่ปุ่น), Sergei Petrovich Novikov (สหภาพโซเวียต), John Griggs Thompson (สหรัฐอเมริกา)
ค.ศ. 1966: Michael Atiyah (สหราชอาณาจักร), Paul Joseph Cohen (สหรัฐอเมริกา), Alexander Grothendieck (ฝรั่งเศส), Stephen Smale (สหรัฐอเมริกา)
ค.ศ. 1962: Lars Hörmander (สวีเดน), John Milnor (สหรัฐอเมริกา)
ค.ศ. 1958: Klaus Roth (สหราชอาณาจักร), René Thom (ฝรั่งเศส)
ค.ศ. 1954: Kunihiko Kodaira (ญี่ปุ่น), Jean-Pierre Serre (ฝรั่งเศส)
ค.ศ. 1950: Laurent Schwartz (ฝรั่งเศส), Atle Selberg (นอร์เวย์)
ค.ศ. 1936: Lars Ahlfors (ฟินแลนด์), Jesse Douglas (สหรัฐอเมริกา)
เหตุการณ์สำคัญ

ปี 1954 Jean-Pierre Serre เป็นผู้ที่ได้รับรางวัลที่อายุน้อยที่สุด ด้วยวัย 27 ปี
ปี 1966 Alexander Grothendieck ปฏิเสธที่จะรับรางวัล เพื่อประท้วงการรุกรานของโซเวียตในยุโรปตะวันออก Léon Motchane ทำหน้าที่เป็นผู้รับรางวัลแทนเขา
ปี 1970 Sergei Novikov ถูกรัฐบาลโซเวียตกดดันไม่ให้รับรางวัลดังกล่าว
ปี 1978 Grigory Margulis ถูกรัฐบาลโซเวียตกดดันไม่ให้รับรางวัลดังกล่าว Jacques Tits ทำหน้าที่เป็นผู้รับรางวัลแทนเขา
ปี 1982 มีการเลื่อนการประชุมไปในปีถัดไป เนื่องจากมีการประกาศกฎอัยการศึกในวอร์ซอ รางวัลถูกมอบในปีต่อมา
ปี 1990 Edward Witten เป็นนักฟิสิกส์คนแรกที่ได้รับรางวัล
ปี 1998 Andrew Wiles ได้รับโล่เงินประกาศเกียรติคุณเป็นคนแรก จากผลงานการพิสูจน์ทฤษฎีบทสุดท้ายของแฟร์มา ถึงแม้ว่าไวลส์จะมีอายุเกิน 40 ปีในตอนที่ได้รับรางวัลแล้วก็ตาม (ไวลส์ตีพิมพ์บทพิสูจน์ทฤษฎีบทนี้ตอนอายุ 41 ปี)
ปี 2006 กริกอรี เพเรลมาน (Grigori Perelman) ผู้พิสูจน์ข้อความคาดการณ์ของปวงกาเร ปฏิเสธที่จะรับรางวัลดังกล่าว
ปี 2014 Maryam Mirzakhani เป็นผู้หญิงคนแรกที่ได้รับรางวัล และ Artur Avila เป็นนักคณิตศาสตร์ที่มาจากทวีปอเมริกาใต้คนแรกที่ได้รับรางวัล
เหรียญรางวัล

เหรียญรางวัล ออกแบบและสร้างโดยประติมากรชาวแคนาดาชื่อ Robert Tait McKenzie ด้านหน้าของเหรียญเป็นรูปของอาร์คิมิดีส (Archimedes) และมีข้อความเป็นภาษาลาติน ว่า "Transire suum pectus mundoque potiri" (เจริญเหนือตนเองและเข้าใจโลก)
ด้านหลังของเหรียญมีจารึกเป็นภาษาลาตินว่า
(แปลว่า "นักคณิตศาสตร์ผู้ประชุมจากทั่วโลกมอบรางวัล [นี้] สำหรับงานเขียนโดดเด่น")
ในส่วนพื้นหลังแสดงหลุมศพของอาร์คิมีดีส ซึ่งสลักทฤษฎีบทของเขาไว้ (ทรงกลมบรรจุในทรงกระบอกที่มีความสูงและเส้นผ่านศูนย์กลางเท่ากัน) และมีกิ่งไม้อยู่ด้านหลัง
ข้อมูลเพิ่มเติม

รายชื่อรางวัลและเหรียญรางวัลทางคณิตศาสตร์
แหล่งข้อมูลอื่น

เว็บไซต์อย่างเป็นทางการของ รางวัลเหรียญฟีลดส์  (อังกฤษ)
| ด ค กผู้ได้รับรางวัลเหรียญฟิลด์ส |
| --- | --- |
พ.ศ. 2479 (ค.ศ. 1936): Lars Ahlfors / Jesse Douglas
พ.ศ. 2493-2501 (ค.ศ. 1950-1958): Laurent Schwartz / Atle Selberg (1950) • Kunihiko Kodaira / Jean-Pierre Serre (1954) • Klaus Roth / René Thom (1958)
พ.ศ. 2505-2509 (ค.ศ. 1962-1966): Lars Hörmander / John Milnor (1962) • Michael Atiyah / Paul Joseph Cohen / Alexander Grothendieck / Stephen Smale (1966)
พ.ศ. 2513-2521 (ค.ศ. 1970-1978): Alan Baker / Heisuke Hironaka / Sergei Petrovich Novikov / John Griggs Thompson (1970) • Enrico Bombieri / David Mumford (1974) • Pierre Deligne / Charles Fefferman / Grigory Margulis / Daniel Quillen (1978)
พ.ศ. 2525-2529 (ค.ศ. 1982-1986): Alain Connes / William Thurston / Shing-Tung Yau (1982) • Simon Donaldson / Gerd Faltings /Michael Freedman (1986)
พ.ศ. 2533-2541 (ค.ศ. 1990-1998): Vladimir Drinfeld / Vaughan Frederick Randal Jones / Shigefumi Mori / Edward Witten (1990) • Efim Isakovich Zelmanov / Pierre-Louis Lions / Jean Bourgain / Jean-Christophe Yoccoz (1994) • Richard Ewen Borcherds / William Timothy Gowers / Maxim Kontsevich / Curtis T. McMullen (1998)
พ.ศ. 2545-2549 (ค.ศ. 2002-2006): Laurent Lafforgue / Vladimir Voevodsky (2002) • Andrei Okounkov / Grigori Perelman / Terence Tao / Wendelin Werner (2006)
พ.ศ. 2553-2565 (ค.ศ. 2010-2022): Elon Lindenstrauss / Ngô Bảo Châu / Stanislav Smirnov / Cédric Villani (2010) • Artur Avila / Manjul Bhargava / Martin Hairer / Maryam Mirzakhani (2014) • Caucher Birkar / Alessio Figalli / Peter Scholze / Akshay Venkatesh (2018) • Hugo Duminil-Copin / June Huh / James Maynard / Maryna Viazovska (2022)
เฮย์ลีย์ โลวิตต์

| Hayley Lovitt |
| --- | --- |
เกิด:  (1986-12-26) 26 ธันวาคม ค.ศ. 1986 (37 ปี) Oklahoma
ศิษย์เก่า: University of North Carolina
อาชีพ: นักแสดง, production coordinator
ปีปฏิบัติงาน: 2009–ปัจจุบัน
เฮย์ลีย์ โลวิตต์ (อังกฤษ: Hayley Lovitt; เกิด 26 ธันวาคม พ.ศ. 2529) เป็นนักแสดง และผู้ประสานงานการผลิตชาวอเมริกัน เธอเป็นที่รู้จักจากการรับบทเป็น Janet van Dyne / The Wasp วัยเด็ก ใน Ant-Man และภาคต่อ Ant-Man and the Wasp และในการรับบทเป็น Sage ใน The Gifted
เฮย์เดย์

| เฮย์เดย์ |
| --- | --- |

ผู้พัฒนา: ซูเปอร์สเซลล์
ผู้จัดจำหน่าย: ซูเปอร์เซลล์
เครื่องเล่น: แอนดรอยด์, ไอโอเอส, ไอแพดโอเอส
วางจำหน่าย: ไอโอเอส 21 มิถุนายน พ.ศ. 2555 แอนดรอยด์ 20 พฤศจิกายน พ.ศ. 2556
แนว: จำลอง
รูปแบบ: หลายผู้เล่น
เฮย์เดย์ (อังกฤษ: Hay Day) เป็นเกมแนวทำฟาร์มบนมือถือ ที่พัฒนาและเผยแพร่โดยซูเปอร์เซลล์ เฮย์เดย์วางจำหน่ายสำหรับไอโอเอส ในวันที่ 21 มิถุนายน พ.ศ. 2555 ส่วนของแอนดรอยด์ ในวันที่ 20 พฤศจิกายน พ.ศ. 2556 ตามรายงานจากปี พ.ศ. 2556 ซูเปอร์สเซลล์ทำรายได้ 30 ล้านดอลลาร์สหรัฐต่อเดือนจากเฮย์เดย์ และแคลชออฟแคลนส์ ในปี พ.ศ. 2556 เฮย์เดย์ เป็นเกมที่สร้างรายได้สูงสุดเป็นอันดับที่ 4 ของโลก
เฮริฟอร์ด

มหาวิหารเฮริฟอร์ดและสะพานไวย์
เฮริฟอร์ด (อังกฤษ: Hereford) เป็นเมืองในเฮริฟอร์ดเชอร์ ประเทศอังกฤษ ตั้งอยู่ริมแม่น้ำไวย์ อยู่ห่างจากแคว้นเวลส์ทางทิศตะวันออกราว 16 ไมล์ (26 กม.) ห่างจากวูสเตอร์ทางทิศตะวันตกเฉียงใต้ 24 ไมล์ (39 กม.) และห่างจากกลอสเตอร์ทางทิศตะวันตกเฉียงเหนือ 23 ไมล์  (37 กม.) เฮริฟอร์ดมีประชากร 55,700 คน เป็นเมืองที่ใหญ่ที่สุดในเคาน์ตี
เฮฟเวนแคนเวต (เพลงไมเคิล แจ็กสัน)

| "Heaven Can Wait"> เพลงโดยไมเคิล แจ็กสัน.จากอัลบั้มInvincible |
| --- | --- |
วางจำหน่าย: 30 ตุลาคม ค.ศ. 2001
บันทึกเสียง: ค.ศ. 2001
แนวเพลง: Pop, quiet storm, soul, R&B
ความยาว: 4:49
ค่ายเพลง: อีพิก
ผู้ประพันธ์เพลง: Michael Jackson, Teddy Riley, Andreao Heard, Nate Smith, Teron Beal, Eritza Laues, Kenny Quiller
โปรดิวเซอร์: Michael Jackson, Teddy Riley Andreao Heard, Nate Smith (co-producers)
เฮฟเวนแคนเวต (อังกฤษ: Heaven Can Wait) เป็นเพลงที่บันทึกเสียงโดย ไมเคิล แจ็กสัน วางจำหน่ายในวันที่ 30 ตุลาคม ค.ศ. 2001 ในสตูดิโอส์อัลบั้ม Invincible แต่งโดย Michael Jackson, Teddy Riley, Andreao Heard, Nate Smith, Teron Beal, Eritza Laues และ Kenny Quiller
ชาร์ต

| ชาร์ต (2002) | ยอด สูงสุด |
| --- | --- |
US Billboard Hot R&B/Hip-Hop Songs: 72
เฮย์เดน คริสเตนเซน

| เฮย์เดน คริสเตนเซน |
| --- | --- |
คริสเตนเซนใน ค.ศ. 2010
เกิด:  (1981-04-19) เมษายน 19, 1981 (43 ปี) แวนคูเวอร์ รัฐบริติชโคลัมเบีย ประเทศแคนาดา
อาชีพ: นักแสดง
ปีปฏิบัติงาน: ค.ศ. 1993–ปัจจุบัน
คู่รัก: เรเชล บิลสัน (2007–2017)
บุตร: 1 คน
ญาติ:   โทฟ คริสเตนเซน (พี่ชาย) 
เฮย์เดน คริสเตนเซน (อังกฤษ: Hayden Christensen) เป็นนักแสดงชาวแคนาดา เริ่มผลงานด้านบันเทิงจากรายการโทรทัศน์ในแคนาดาตั้งแต่ยังเด็ก จากนั้นก็ได้มีผลงานกับรายการโทรทัศน์ในอเมริกาช่วงปลายทศวรรษที่ 90 และได้รับบทบาทในภาพยนตร์เรื่อง Life as a House จากนั้นก็ได้แสดงในภาพยนตร์เรื่องสตาร์ วอรส์ ในบท อนาคิน สกายวอล์กเกอร์
ประวัติ

เฮย์เดน คริสเตนเซ่น  เกิดวันที่ 19 เมษายน พ.ศ. 2524 ที่เมืองแวนคูเวอร์ ประเทศแคนาดา แต่เติบโตที่กรุงโทรอนโต ซึ่งยังอาศัยอยู่ในปัจจุบัน เป็นลูกชายของเดวิด กับ แอลลี คริสเตนเซน นักธุรกิจด้านโทรคมนาคม เฮย์เดนมีพี่สาวชื่อ "เฮจซา" เป็นแชมป์แทรมโพลีนรุ่นเยาว์ระดับโลกและได้รับทาบทามไปถ่ายโฆษณาขนมขบเคี้ยว และได้ชักชวนเฮย์เดนถ่ายโฆษณาด้วย เขาได้เป็นนายแบบโฆษณาหลายชิ้น
เมื่อตอนอายุ 13 ปี เขาได้เริ่มต้นการแสดงอย่างจริงจัง ในละครชุดทางทีวีที่แคนาดาทำร่วมกับเยอรมันเรื่อง  Macht Der Leidenschaft/Family Passions จากนั้นจึงได้บทเล็กบทน้อยในละครหลายเรื่องของแคนาดา รวมถึงภาพยนตร์เรื่อง Stateside และเขายังโด่งดังในสหรัฐอเมริกาในผลงานเรื่อง Higher Ground ที่รับบทเป็นเด็กติดยาที่ถูกแม่เลี้ยงล่วงละเมิด และยังมีผลงานอื่นในเวลาต่อมา ได้แก่เรื่อง A Purple Haze รับบทเป็นคนติดยาเสพติด ในช่วงที่หนังทีวีเรื่องนี้ออกอากาศ เฮย์เดนจบการศึกษาระดับมัธยมปลายที่ยูเนียนวิลล์ ออนแทรีโอ และเตรียมเข้ามหาวิทยาลัยในทุนนักกีฬาเทนนิส
ในเดือน มี.ค. 2543 เฮย์เดนได้รับคัดเลือกให้รับบท อนาคิน สกายวอล์กเกอร์ จากผู้เข้าคัดเลือก 400 คนรวมถึงลีโอนาร์โด ดิคาปริโอ หลังจากทีมงานลงมติว่า ฝีมือและรูปร่างหน้าตาขึ้นกล้องเวลาประกบนางเอก นาตาลี พอร์ตแมน หลังจากนั้นเขาแสดงในภาพยนตร์เรื่อง Life As A House รับบทเป็นลูกชายที่มีปมปัญหากับพ่อแม่ แสดงร่วมกับ เควิน ไคลน์ รับบทพ่อ คริสเตียน โธมัส สกอต รับบทแม่ ซึ่งจากบทนี้ทำให้เขาได้รับการเสนอชื่อเข้าชิงรางวัลลูกโลกทองคำ
เฮฟวีเมทัล

"เมทัล" เปลี่ยนทางมาที่นี่  สำหรับวัสดุ metal ดูที่ โลหะ
| เฮฟวีเมทัล |
| --- | --- |
แหล่งกำเนิดทางรูปแบบ: ไซเคเดลิกร็อก ฮาร์ดร็อก บลูส์-ร็อก
แหล่งกำเนิดทางวัฒนธรรม: ปลายทศวรรษที่ 1960 ในสหราชอาณาจักร และสหรัฐอเมริกา
เครื่องบรรเลงสามัญ: กีตาร์ไฟฟ้า - กีตาร์เบส - กลอง - เสียงร้อง - คีย์บอร์ด (บางโอกาส)
แนวย่อย
อวองต์การ์ดเมทัล - แบล็คเมทัล - คลาสสิกเมทัล -  เดธเมทัล - ดูมเมทัล -  แกลมเมทัล - โกธิกเมทัล - กรูฟเมทัล - NWOBHM - พาวเวอร์เมทัล - สปีดเมทัล - สโตเนอร์เมทัล - ซิมโฟนิกเมทัล - แทรชเมทัล - ไวกิงเททัล
แนวประสาน
อัลเทอร์เนทีฟเมทัล - แบล็กเคนด์เดธเมทัล - คริสเตียเมทัล - โฟล์กเมทัล - ฟังก์เมทัล - ไกรนด์คอร์ - กรันจ์ - อินดัสเทรียลเมทัล - เมทัลคอร์ - นีโอ-คลาสสิคัลเมทัล - นูเมทัล - โพสต์-เมทัล - โพรเกรสซีฟเมทัล - แร็ปคอร์ - สลัดจ์เมทัล
ทัศนียภาพในระดับภูมิภาค
ออสเตรเลีย - เบย์แอเรีย - บราซิล - เยอรมนี - Gothenburg
เฮฟวีเมทัล (อังกฤษ: heavy metal) หรือบางครั้งเรียกย่อว่า เมทัล เป็นแนวเพลงร็อกประเภทหนึ่งที่พัฒนาในช่วงปลายทศวรรษที่ 60 และต้นทศวรรษที่ 70 ด้วยรากฐานของดนตรี บลูส์-ร็อก ฮาร์ดร็อก และ ไซเคเดลิกร็อก โดยมีหลายวงได้พัฒนาเฮฟวีเมทัล ให้มีความหนา, หนัก, ดนตรีที่เน้นกีตาร์และกลอง และลักษณะเฉพาะตัวที่มีการโซโล่กีตาร์ที่รวดเร็ว ซับซ้อน ยาวนาน
เพลงแนวเฮฟวีเมทัลได้รับความนิยมจากแฟนทั่วโลก ที่แฟนเหล่านั้นจะเรียกตัวเองว่า เมทัลเฮดส์ หรือ เฮดแบงเกอร์ และถึงแม้ว่าวงเมทัลในช่วงต้น ๆ อย่าง เล็ด เซ็พเพลิน, แบล็ค แซบบาธ และ ดีพ เพอร์เพิล จะได้รับความสนใจจากกลุ่มคนฟังหลัก แต่ก็มีบ้างที่พวกเขาจะถูกด่าทอ
เฮย์มาร์เกต (นิวเซาท์เวลส์)

ชานเมืองของ ซิดนีย์,รัฐนิวเซาท์เวลส์ (ออสเตรเลีย)
เฮย์มาร์เกต (อังกฤษ: Haymarket) เป็นชานเมืองของซิดนีย์, รัฐนิวเซาท์เวลส์, ออสเตรเลีย ตั้งอยู่ทางตอนใต้ของเขตศูนย์กลางธุรกิจซิดนีย์ในเขตการปกครองท้องถิ่นนครแห่งซิดนีย์ เฮย์มาร์เกตเป็นที่ตั้งของส่วนมากของไชน่าทาวน์, ไทยทาวน์ และเรลเวย์สแควร์
ประชากร

ในการสำมะโนประชากรปี 2016 มีผู้อยู่อาศัยในเฮย์มาร์เกต 7,353 คน มีอายุมัธยฐานคือ 27 ปีและ 49.7% ของประชากรมีอายุ 20-29 ปี มากกว่าครึ่งหนึ่งของชาวเฮย์มาร์เก็ตเข้าเรียนในสถาบันการศึกษาโดยส่วนใหญ่ของคนเหล่านี้เข้าเรียนในสถาบันอุดมศึกษาหรือช่างเทคนิค มีผู้อาศัยที่เกิดในออสเตรเลียเพียง 8.3% เท่านั้น ในปี 2011 87.8% ของประชากรเป็นคนที่เกิดต่างประเทศ ซึ่งเป็นชานเมืองที่มีค่าสูงที่สุดในออสเตรเลีย ประชากรที่เกิดในประเทศอื่น ๆ ที่พบมากที่สุดคือไทย 20.7%, จีน 18.9%, อินโดนีเซีย 11.5%, สาธารณรัฐเกาหลี (ใต้) 5.0% และเวียดนาม 2.1% 71.6% ของประชากรพูดภาษาอื่นที่ไม่ใช่ภาษาอังกฤษที่บ้าน ภาษาหลักที่ใช้ในการพูด ได้แก่ ภาษาไทย 20.4% ภาษาจีนกลาง 20.3% ภาษาอินโดนีเซีย 10.2% ภาษากวางตุ้ง 5.1% และภาษาเกาหลี 4.8%
เหตุยิงกันในออโรรา ค.ศ. 2012

| เหตุยิงกันในออโรรา ค> ศ. 2012 |
| --- | --- |
โรงภาพยนตร์เซ็นจูรี 16 ที่ใจกลางเมืองออโรรา
ล่างซ้าย: แผนที่ของรัฐโคโลราโดกับเมืองเดนเวอร์ มีวงกลมเน้นที่เมืองออโรรา บน: แผนที่บริเวณกลางเมืองออโรรา ล่างขวา: ห้างสรรพสินค้าออโรราทาวน์เซนเตอร์และโรงภาพยนตร์เซนจูรี 16
สถานที่: 14300 ถนน อี. แอละเมดา   ออโรรา, โคโลราโด, สหรัฐอเมริกา
พิกัด: 39°42′21″N 104°49′14″W﻿ / ﻿39.7059°N 104.8206°W﻿ / 39.7059; -104.8206
วันที่: 12:38, 20 กรกฎาคม ค.ศ. 2012 (UTC-06:00) (2012-07-20T12:38UTC-06:00)
ประเภท: การสังหารหมู่
อาวุธ: ระเบิดแก๊สน้ำตา ปืนเล็กยาว สมิธแอนด์เวสสัน เอ็มแอนด์พี 15 ปืนลูกซอง เรมิงตัน โมเดล 870  ปืนพก กล็อก 22 2 กระบอก
ตาย: 12
เจ็บ: 58
เหตุยิงกันในออโรรา ค.ศ. 2012 เกิดขึ้นในวันที่ 20 กรกฎาคม ค.ศ. 2012 (พ.ศ. 2555) มีมือปืนเปิดฉากยิงใส่ผู้ชมภาพยนตร์เรื่อง The Dark Knight Rises (แบทแมน อัศวินรัตติกาลผงาด) รอบปฐมทัศน์เที่ยงคืน ที่โรงภาพยนตร์ซินิมาร์ก (Cinemark) ในเมืองออโรรา รัฐโคโลราโด สหรัฐอเมริกา ทำให้มีผู้เสียชีวิต 12 คน และบาดเจ็บอีก 58 คน มือปืนสวมชุดเกราะกันกระสุนทั้งตัว และลงมือคนเดียวโดยเดินเข้าไปในโรงภาพยนตร์และปล่อยระเบิดแก๊สน้ำตา จากนั้นจึงเปิดฉากยิงใส่ผู้ชมภาพยนตร์ด้วยอาวุธปืนหลายประเภท หลังเกิดเหตุเจ้าหน้าที่ตำรวจจึงสามารถจับกุมมือปืนได้หลังโรงภาพยนตร์โดยมือปืนชื่อ นายเจมส์ อีแกน โฮมส์ เป็นนักศึกษาปริญญาเอกอายุ 24 ปี การโจมตีครั้งนี้ถือเป็นเหตุการณ์ยิงกันที่มีเหยื่อ (รวมผู้บาดเจ็ดและผู้เสียชีวิต) มากที่สุดในประวัติศาสตร์ของสหรัฐอเมริกา